Mapatxe txakur

Mapatxe txakurra (Nyctereutes procyonoides) Nyctereutes generoko eta Canidae familiako ugaztun haragijale bat da. Mapatxearen antzeko itxura duelako jarri zioten izen hori.

Ekialdeko Txinan eta Japonian du jatorria. Japonian,  du izena; hango folklorean eta mitologian garrantzi handia du, Euskal Herrian azeriak duen rolaren antzekoa baitu han.

Gizakiak arropa egiteko erabiltzen du mapatxe txakurraren larruazala. 1928an, gizakiak espezie honen hazkuntzari ekin zion, ekialdeko Asian hasita. Gainera, 1928tik 1958ra bitartean, 10.000 mapatxe txakur askatu zituzten Sobietar Batasunean zehar, ehizatzeko eta larrua ustiatzeko asmoz. Geroztik beste hainbat mapatxe txakur ere askatu dira, eta gaur egun Europan barrena espezie inbaditzailea da.

 Azpiespezieak 
Mapatxe txakurrak bost azpiespezie ditu:
 Nyctereutes procyonoides procyonoides
 Nyctereutes procyonoides koreensis
 Nyctereutes procyonoides orestes
 Nyctereutes procyonoides ussuriensis
 Nyctereutes procyonoides viverrinus 

 Erreferentziak 

 Kanpo estekak 
  Nyctereutes procyonoides espeziearen deskribapena, Mammal species of the world webgunean.

Kategoria:Nyctereutes
Kategoria:Asiako fauna
Kategoria:Espezie inbaditzaileak
Kategoria:Europako ugaztunak